לכל מאן דבעי,

**הנדון: מכתב המלצה – אלון כרמל**

**אלון כרמל הינו מדריך קבוצת המצוינות "הפניקס קלאב" בתוכנית "אחרייטק" – שיתוף פעולה של עמותת בוגרי 8200 ועמותת "אחריי!", שמטרתה הקניית כלים ומיומנויות לבני נוער מהפריפריה הגיאו-חברתית בתחומי הטכנולוגיה והיזמות לצד פיתוח אחריות חברתית ואישית, מעורבות בקהילה והכנה לשירות טכנולוגי משמעותי בצה"ל.**

אלון לקח חלק בתוכנית בשנתיים האחרונות, הן כמדריך קבוצות בעכו ובטירת כרמל והן כמדריך קבוצת המצוינות המחוזית של הפרויקט "הפניקס קלאב" בה עבד תחתיי.

אלון בעל יכולת קליטה והבנה מהירה ועמוקה, הפגין נחישות, התמדה והובלה בפרויקטים שלקח בהם חלק במסגרת התכנית והוביל את חניכיו להישגים והצלחה. כמו כן, אלון ניהל במהלך השנה מספר ממשקים בהם: חניכי הפרויקט, הוריהם, הרשות המקומית, שותפים מהמגזר העסקי והציבורי, צוות העמותה ועמיתים.

במסגרת פעילותו בפרויקט, אלון לימד את חניכי הפרויקט לתכנת בשפת פייתון ולפתח משחקים העוסקים בסוגיות חברתיות; לימד קורס Data Analyst בסיסי ומתקדם; הוביל תהליך חינוכי וקבוצתי עם חניכיו והפגין יצירתיות, עצמאות, יוזמה ואחריות. כמו כן, אלון עבד לצד צוות מדריכים נוסף בשיתוף פעולה מלא, הפרייה הדדית ומוטיבציה רבה.

לאור האמור לעיל, אני מביע את המלצתי החמה על אלון כעובד וכחבר צוות וסמוך בטוח שיעשה חיל בכל אשר יפנה.

**בברכה,**

**גיא מזרחי, מנהל התכנית מטעם עמותת בוגרי 8200**